Gumtree waarsku teen slenter | Maroela Media
Volgens Claire Cobbledick, hoof van bemarking by Gumtree Suid-Afrika, ontvang hulle 'n stortvloed navrae oor die geldigheid van Gumtree-fakture en -rekeningbesonderhede. "Ons wil beklemtoon dat Gumtree nie geld 'hou' namens kopers of verkopers nie. Verkope op die webwerf geskied direk tussen kopers en verkopers of ons transaksievennote wat onderskryf en veilig is, naamlik Shepherd en Motofinn. Nie Gumtree of Shepherd of Motofinn sal ooit 'n koper vra om geld in 'n PayPal- of Western Union-rekening te betaal nie."
Cobbledick het gesê die modus operandi wat deur die swendelaars gebruik word, behels dat advertensies vir goedere met 'n hoë waarde op dié webwerf geplaas word. Sodra 'n potensiële koper reageer, ontvang hy of sy 'n boodskap dat die verkoper nie tans in die land is nie, "maar dat 'n derde party" die transaksie sal fasiliteer. Die sogenaamde verkoper vra ook die koper vir persoonlike inligting, soos sy of haar naam, adres en telefoonnommer. Die swendelaars voer ook aan dat daar 'n 14 dae geld terug-waarborg is en 'n Britse telefoonnommer word verskaf vir navrae.
"Kort nadat die koper meer inligting verskaf het ontvang hy of sy 'n vervalste faktuur van Gumtree wat versoek dat 'n e-pos gestuur word om die transaksie te verifieer. Die niksvermoedende koper word ook versoek om 'n deposito in 'n PayPal of Western Union-rekening in te betaal.
Cobbledick het gebruikers van die webwerf gevra dat diegene wat onseker is oor die geldigheid van 'n e-pos, dadelik met hulle in verbinding moet tree. "Moet ook nooit geld in 'n derde party se rekening deponeer indien jy onseker voel oor die geldigheid van die bankbesonderhede nie."
Dit het met my ook gebeur. Toe ek die email kry wat sê hy is oorsee toe ignoreer ek dit. Maar is ook in UK. So ek gaan die polisie hier daai nr gee.
Mense moet aub baie versigtig wees met enige advertensies op hierdie tipe webtuistes. Dit wil voorkom asof meeste van hulle slenters is. Kyk ook baie mooi na die advertensies vir poste hulle is net so skelm – moenie cv's faks nie en moet ook nooit enige geld oorbetaal aan sogenaamde personeel agentskappe nie.
Bly weg van Paypal. Die oomblik dat hul jou besonderhede bekom gaan daar enige snaakse transaksies op jou rekening verskyn
Al belowe hulle dit gaan terug betaal word geskied dit nooit
Jy is jou geld kwyt
So wees versigtig en vermy Paaypal
Moet ook nie vir hulle enige bewyse soos id of paspoort afskrifte gee nie.
Moet geen sake doen met ene Devin Naidoo op gumtree nie, hy stuur vervalste bewys van betaling aan jou. Het reeds n klag van bedrog teen hom ingedien.